Γκυ του Παντιέβρ

Ο Γκυ, γαλλ.: Guy de Bretagne de Penthièvre ή Guy VII de Limoges (1287 – 27 Μαρτίου 1331), ήταν υποκόμης του Λιμόζ από το 1314 έως το 1317, και κόμης του Παντιέβρ από το 1317 έως το 1331.

 Βιογραφία 
Γεννήθηκε στο Σαιλό, ως ο 2ος γιος του Aρθούρου Β΄ δούκα της Βρετάνης και της Mαρίας, υποκόμισσας του Λιμόζ. 

 Διαφωνία με τον δούκα της Βρετάνης 
Ο αδελφός του Γκυ, Ιωάννης Γ' δούκας της Βρετάνης, νυμφεύτηκε την Ισαβέλλα της Καστίλης και ως γαμήλιο δώρο, της έδωσε την περιφέρεια του Λιμόζ. Ο Γκυ αρνήθηκε να επικυρώσει το δώρο αυτής της περιουσίας, που κληρονόμησε από τη μητέρα τους, στην οποία ο ίδιος είχε δικαιώματα. Μετά από αρκετά χρόνια γάμου, ενώ η Iσαβέλλα παρέμενε άτεκνη, ο δούκας Ιωάννης Γ΄ έδωσε στον αδελφό του τον Μάρτιο του 1314 την αμφισβητούμενη επαρχία. Η Iσαβέλλα διαμαρτυρήθηκε στον πάπα, ο οποίος με μία βούλα την 1η Σεπτεμβρίου 1314 κάλεσε τον δούκα να επιστρέψει την επικράτειά της. Έτσι αυτή ανέκτησε την υποκομητεία το 1317. Ο Ιωάννης Γ' με τη σειρά του αποζημίωσε τον αδελφό του με την κομητεία του Παντιέβρ. Marjolaine Lémeillat, "Two holders for one viscount? The quarrels between Isabelle of Spain, Duchess of Brittany, Viscountess of Limoges, with Guy de Bretagne, Viscount of Limoges", Annales de Bretagne et des pays de l'Ouest, vol. 126, number 2 "The Viscount of Limoges under the Dukes of Brittany, XIIIth  -  XVth century", 2019, p. 85-105 (DOI 10.4000/abpo.4507)

 Πρώτος γάμος 
Το 1318 ο Γκυ νυμφεύτηκε την Ιωάννα του Αβωγκούρ (1300 – 1327), κυρία του Γκοελό,  κόρης του Ερρίκου κυρίου του Aβωγκούρ, με την οποία απέκτησε μία κόρη:

 Ιωάννα (1319 – 1384), κόμισσα του Παντιέβρ, μετά δούκισσα της Βρετάνης, όταν παντρεύτηκε το 1337 τον Κάρολο των Σατιγιόν-Μπλουά (1319 – 1364) .

Ενώνοντας τις δικές του περιοχές με αυτές της συζύγου του στο Γκοελό, ο Γκυ εδραίωσε μία σημαντική πολιτική δύναμη στη βόρεια Βρετάνη.

 Δεύτερος γάμος 
Μέχρι το 1327, ο Γκυ ήταν χήρος. Νυμφεύτηκε την Ιωάννα του Μπελεβίλ, αλλά μετά από καταγγελία της οικογένειάς του και μία έρευνα που πραγματοποιήθηκε στις 10 Φεβρουαρίου 1330 από τους επισκόπους Βαν (Vannes) και Ρεν (Rennes), ο γάμος ακυρώθηκε από τον πάπα Ιωάννη ΚΒ΄ το 1330. Barthélémy-Amédée Pocquet du Haut-Jussé, The Popes and Dukes of Brittany COOP Breizh Spézet (2000) () p. 204-205

 Τρίτος αρραβώνας 
Στις 12 Φεβρουαρίου 1331 ο πάπας εξουσιοδότησε τον Γκυ να νυμφευτεί «κατά τη διάρκεια της Τεσσαρακοστής» τη Μαρία του Μπλουά, ανιψιά του Φιλίππου ΣΤ΄ της Γαλλίας. Ο Γκυ απεβίωσε ξαφνικά την Τρίτη 26 Μαρτίου 1331, χωρίς να έχει ξανανυμφευτεί. Τα δικαιώματά του πέρασαν στην κόρη του Ιωάννα του Παντιέβρ.

Τάφηκε στην εκκλησία των Κορντελιέ (Cordeliers) στο Γκενγκάν, τη νεκρόπολη της οικογένειας τής συζύγου του. J. Lebeuf, History of the ecclesiastical suburbs of Paris, p. 54, Prault, Paris, 1754.

Πρόγονοι

 Βιβλιογραφικές αναφορές 

 Πηγές 


Κατηγορία:Πρόσωπα του Εκατονταετούς Πολέμου